
Nr.3, datë 28.5.2008

PëR DëRGIMIN NË REPUBLIKëN E ÇADIT DHE Në REPUBLIKëN E AFRIKëS qENDRORE, SI KONTRIBUT I REPUBLIKëS Së ShqIPëRISë, të NJë KOMPANIE të FORCAVE të ARMATOSURA, për të MARRë PJESë Në OPERACIONIN “EUFOR TCHAD/RCA”, të BASHKIMIT EuROPIAN 

Në mbështetje të neneve 12, pika 3, dhe 101 të Kushtetutës, me propozimin e Ministrit të Mbrojtjes, Këshilli i Ministrave 

VENDOSI: 

Neni 1 

Dërgimin në Republikën e Çadit dhe në Republikën e Afrikës Qendrore, të një kompanie të Forcave të Armatosura, në kuadër të kontributit të Republikës së Shqipërisë, në operacionin “EUFOR Tchad/RCA” të Bashkimit Europian, në zbatim të rezolutës nr.1778, datë 25.9.2007 të Këshillit të Sigurimit të Organizatës së Kombeve të Bashkuara. 

Neni 2 

Misioni i autorizuar i kompanisë së Forcave të Armatosura të Republikës së Shqipërisë të jetë, si më poshtë vijon: 
1. Sigurimi i Shtabit të Përgjithshëm të EUFOR-it, me vendndodhje në qytetin e N’Dajmenës, Republika e Çadit. 
2. Patrullimi në rajonin e qytetit të N’Dajmenës. 
3. Shoqërimi dhe sigurimi i personaliteteve civile dhe ushtarake, të rëndësishme, nga aeroporti në kamp, e anasjelltas. 
4. Shoqërimi dhe sigurimi i trupave, që mund të lëvizin nga kampi, që ndodhet në qytetin N’Dajmena, për në kampin, që ndodhet në qytetin Abéché, përfshirë edhe sigurimin e këtyre trupave, sipas situatës operacionale. 

Neni 3 

Ushtarakët, që do të marrin pjesë në operacionin “EUFOR Tchad/RCA”, për ditët e qëndrimit në këtë operacion, veç pagës mujore marrin, për vështirësi shërbimi, edhe një shpërblim ditor, në masën, që do të caktohet me vendim të Këshillit të Ministrave. 
Neni 4 

Shpenzimet për pjesëmarrjen në operacionin “EUFOR Tchad/RCA” të kompanisë së Forcave të Armatosura të Republikës së Shqipërisë përcaktohen me vendim të Këshillit të Ministrave, mbështetur edhe në marrëveshjet ndërkombëtare, të lidhura për këtë qëllim. 

Neni 5 

Ky akt normativ hyn në fuqi menjëherë dhe botohet në Fletoren Zyrtare. 

KRYEMINISTRI 
Sali Berisha

AKT NORMATIV 
Nr.4, datë 9.7.2008

PëR PRIVATIZIMIN DHE DHëNIEN Në PëRDORIM SHOQëRIVE TREGTARE DHE INSTITUCIONEVE SHTETëRORE Të NDëRMARRJEVE APO OBJEKTEVE Të VEçANTA, MJETEVE KRYESORE DHE MJETEVE Të XHIROS së KëTYRE NDëRMARRJEVE 

Në mbështetje të nenit 101, të Kushtetutës, me propozimin e Ministrit të Ekonomisë, Tregtisë dhe Energjetikës, Këshilli i Ministrave 

VENDOSI: 

Neni 1 

Qëllimi i këtij akti normativ është përcaktimi i organeve dhe i kompetencave, që ato kanë, për privatizimin dhe dhënien në përdorim shoqërive tregtare dhe institucioneve shtetërore të ndërmarrjeve apo objekteve të veçanta, mjeteve kryesore dhe mjeteve të xhiros së këtyre ndërmarrjeve. 

Neni 2 

Me privatizim kuptohet procesi i transferimit të së drejtës së pronësisë shtetërore te personi juridik ose fizik, privat. 
Kalimi i pronës shtetërore në pronë private bëhet nëpërmjet formave të ndryshme të privatizimit, si: shitjes me ankand, tenderit, në përputhje me legjislacionin në fuqi. Kriteret për vlerësimin e pronës shtetërore, që privatizohet, si dhe procedurat e format e privatizimit përcaktohen me vendim të Këshillit të Ministrave. 

Neni 3 

Kalimi i pronës shtetërore në pronë private drejtohet nga ministria përgjegjëse për ekonominë, e cila përcakton kohën dhe formën e realizimit të privatizimit, për të gjitha pasuritë shtetërore, që i nënshtrohen këtij procesi. 
Miratimi i privatizimit për pasuritë e luajtshme kryhet nga organi, që i administron ato. 

Neni 4 

Organi, që kryen procedurat e shitjes së pronës shtetërore, që privatizohet, përveç rasteve kur parashikohet ndryshe me ligj, është Drejtoria e Administrimit dhe Shitjes së Pronave Publike, në Ministrinë e Financave. 

Neni 5 

Prona shtetërore jepet me qira, enfiteozë apo me kontrata të tjera, të parashikuara në legjislacionin në fuqi, nga ministria përgjegjëse për ekonominë, ministritë, institucionet e tjera, në varësi të Këshillit të Ministrave, organet përkatëse të qeverisjes vendore, që përgjigjen për administrimin e pronës shtetërore, si dhe ndërmarrjet ose shoqëritë tregtare shtetërore. Kriteret, procedurat dhe mënyrat e dhënies me qira, enfiteozë apo me kontrata të tjera, të parashikuara në legjislacionin në fuqi, të pronës shtetërore përcaktohen me vendim të Këshillit të Ministrave. 
Neni 6 
Dispozita kalimtare 

Të gjitha procedurat e privatizimit, të filluara të vazhdojnë sipas procedurave të parashikuara në legjislacionin në fuqi para hyrjes në fuqi të këtij akti normativ. 

Neni 7 

Ky akt normativ hyn në fuqi menjëherë. 

Kryeministri 
Sali Berisha


AKT NORMATIV 
Nr.5, datë 9.7.2008

PëR NJë NDRYSHIM Në LIGJIN NR.9025, datë 13.3.2003 “PëR MIRATIMIN E AKTIT NORMATIV, ME FUQINË E LIGJIT, NR.1, datë 9.3.2003 të KëSHILLIT të MINISTRAVE “PëR VëNIEN Në DISPOZICION të HAPëSIRëS TOKëSORE, DETARE E AJRORE DHE DëRGIMIN E NJë FORCe USHTARAKE SHqIPTARE Në RAJONIN E GJIRIT PERSIK, Në KUADëR të KOALICIONIT NDËRKOMBËTAR të LUFTëS KUNDëR TERRORIZMIT”” 

Në mbështetje të neneve 12, pika 3, dhe 101, të Kushtetutës, me propozimin e Ministrit të Mbrojtjes, Këshilli i Ministrave 

VENDOSI: 

Në nenin 2 të aktit normativ, me fuqinë e ligjit, nr.1, datë 9.3.2003 të Këshillit të Ministrave, miratuar me ligjin nr.9025, datë 13.3.2003, fjalët “... një kompani...” zëvendësohen me “...dy kompani...”. 
Ky akt normativ hyn në fuqi menjëherë dhe botohet në Fletoren Zyrtare. 

KRYEMINISTRI 
Sali Berisha


VENDIM 
Nr.4, datë 4.1.2008 

PëR MIRATIMIN E LISTëS së INVENTARIT të PRONAVE të PALUAJTSHME SHTETËRORE Në KOMUNËN LIS të QARKUT Të DIBRëS 

Në mbështetje të nenit 100 të Kushtetutës dhe të pikës 3 të nenit 8 të ligjit nr.8743, datë 22.2.2001, “Për pronat e paluajtshme të shtetit”, të ndryshuar, me propozimin e Ministrit të Brendshëm, Këshilli i Ministrave 

VENDOSI: 

1. Miratimin e listës së inventarit të pronave të paluajtshme shtetërore, që janë në juridiksionin territorial dhe administrativ të komunës Lis të qarkut të Dibrës, sipas propozimit të paraqitur nga këshilli i kësaj komune 
Lista me 61 (gjashtëdhjetë e një) fletë, që i bashkëlidhet këtij vendimi, përfundon me numrin rendor 372 (treqind e shtatëdhjetë e dy). 
2. Ndryshimet, që mund t’i bëhen listës gjatë periudhës së afishimit, të pasqyrohen në listën përfundimtare të pronave, e cila miratohet nga Këshilli i Ministrave. 
Ky vendim hyn në fuqi menjëherë. 

KRYEMINISTRI 
Sali Berisha


VENDIM 
Nr.52, datë 16.1.2008 

PëR NJë NDRYSHIM Në VENDIMIN NR.317, datë 8.7.1999 të KëSHILLIT të MINISTRAVE “PëR SHPëRBLIMIN E PUNëS së PUNONJëSVE”, të NDRYSHUAR 

Në mbështetje të nenit 100 të Kushtetutës dhe të neneve 6 e 7 të ligjit nr.8487, datë 13.5.1999 “Për kompetencat për caktimin e pagave të punës”, të ndryshuar, me propozimin e Ministrit të Ekonomisë, Tregtisë dhe Energjetikës, Këshilli i Ministrave 

VENDOSI: 

1. Pas pikës 4 të vendimit nr.317, datë 8.7.1999 të Këshillit të Ministrave, të ndryshuar, shtohet pika 4.1, me këtë përmbajtje: 
“4.1. Paga e drejtorit të përgjithshëm dhe e punonjësve të KESH, sh.a.-së, caktohen me vendim të Këshillit të Ministrave, me propozimin e organeve drejtuese të shoqërisë.”. 
Ky vendim hyn në fuqi menjëherë. 

KRYEMINISTRI 
Sali Berisha


VENDIM 
Nr.132, datë 13.2.2008

PëR PARAQITJEN E KëRKESëS për SHKARKiMIN NGA DETYRA të DISA PREJ ANëTARëVE të KëSHILLIT DREJTUES të ENTIT RREGULLATOR të TELEKOMUNIKACIONEVE DHE AUTORIZIMIN E Ministrit të PUNëVE PUBLIKE, TRANSPORTIT DHE TELEKOMUNIKACIONIT të PëRFAQëSOJë KëSHILLIN E MiNISTRAVE, GJATë KëSAJ PROCEDURe, Në KUVEND 

Në mbështetje të nenit 100 të Kushtetutës, të nenit 6 të ligjit nr.9000, datë 30.1 2003 “Për organizimin dhe funksionimin e Këshillit të Ministrave”, dhe të neneve 84 e 86 shkronja ç” të ligjit nr.8618, datë 14.6.2000 “Për telekomunikacionet në Republikën e Shqipërisë”, të ndryshuar, me propozimin e Ministrit të Punëve Publike, Transportit dhe Telekomunikacionit, Këshilli i Ministrave

VENDOsi: 

1. T’i paraqesë Kuvendit të Republikës së Shqipërisë kërkesën për shkarkimin e z. Hydajet Kopani nga detyra e anëtarit dhe kryetarit të këshillit drejtues të Enti Rregullator të Telekomunikacioneve, me motivacionin për mosushtrim përgjegjësie të ngarkuar me ligj, pa shkak të arsyeshëm. 
2. T’i paraqesë Kuvendit të Republikës së Shqipërisë kërkesën për shkarkimin e znj. Anila Kaçupi nga detyra e anëtarit të këshillit drejtues të Enti Rregullator të Telekomunikacioneve, me motivacionin për mosushtrim përgjegjësie të ngarkuar me ligj, pa shkak të arsyeshëm. 
3. T’i paraqesë Kuvendit të Republikës së Shqipërisë kërkesën për shkarkimin e z. Shyqyri Meka nga detyra e anëtarit të këshillit drejtues të Enti Rregullator të Telekomunikacioneve, me motivacionin për mosushtrim përgjegjësie të ngarkuar me ligj, pa shkak të arsyeshëm.
4. T’i paraqesë Kuvendit të Republikës së Shqipërisë kërkesën për shkarkimin e z.Arjan Sinoimeri nga detyra e anëtarit të këshillit drejtues të Entit Rregullator të Telekomunikacioneve, me motivacionin për mosushtrim përgjegjësie të ngarkuar me ligj, pa shkak të arsyeshëm. 
5. Ministri i Punëve Publike, Transportit dhe Telekomunikacionit autorizohet të përfaqësojë Këshillin e Ministrave, gjatë zhvillimit të kësaj procedure, në Kuvend. 
Ky vendim hyn në fuqi menjëherë dhe botohet në Fletoren Zyrtare.

KRYEMINISTRI 
Sali Berisha


VENDIM
Nr.149, datë 13.2.2008

PËR NJË NDRYSHIM NË VENDIMIN NR.182, DATË 21.3.2006 TË KËSHILLIT TË MINISTRAVE “PËR NGRITJEN E KOMISIONIT TË NDIHMËS SHTETËRORE”

 Në mbështetje të nenit 100 të Kushtetutës dhe të nenit 16 të ligjit nr.9374, datë 21.4.2005 “Për ndihmën shtetërore”, me propozimin e Ministrit të Ekonomisë, Tregtisë dhe Energjetikës,  Këshilli i Ministrave

VENDOSI:

Në përbërje të Komisionit të Ndihmës Shtetërore, të përcaktuar në pikën 1 të vendimit nr.182, datë 21.3.2006 të Këshillit të Ministrave, në vend të z. Ledi Bianku – anëtar, caktohet znj. Ardiana Shehi – anëtar”.
Ky vendim hyn në fuqi menjëherë.

KRYEMINISTRI
Sali Berisha


VENDIM
Nr.150, datë 13.2.2008 

PËR NJË SHTESË FONDI, NË BUXHETIN  E VITIT 2008, MIRATUAR PËR MINISTRINË E SHËNDETËSISË, PËR MBULIMIN E PJESSHËM TË SHPENZIMEVE PËR KURIMIN E Z. ERVIN KAZAZI, NË TURQI

Në mbështetje të nenit 100 të Kushtetutës, të neneve 21 e 27 të ligjit nr.8379, datë 29.7.1998 “Për hartimin dhe zbatimin e Buxhetit të Shtetit të Republikës së Shqipërisë”, të ndryshuar, dhe të ligjit nr.9836, datë 26.11.2007 “Për Buxhetin e Shtetit të vitit 2008”, me propozimin e Ministrit të Shëndetësisë, Këshilli i Ministrave


VENDOSI:

1. Ministrisë së Shëndetësisë, në buxhetin e miratuar për vitin 2008, zëri “Shpenzime operative”, t’i shtohet fondi prej 147 519 (njëqind e dyzet e shtatë mijë e pesëqind e nëntëmbëdhjetë) lekësh, për përballimin e pjesshëm të shpenzimeve për kurimin e z. Ervin Kazazi, në spitalin “Medica”, në Turqi.
2. Ky fond të përballohet nga fondi rezervë i Këshillit të Ministrave.
3. Pagesa të bëhet pas paraqitjes së faturave origjinale.
4. Ngarkohen Ministria e Shëndetësisë dhe Ministria e Financave për zbatimin e këtij vendimi.
Ky vendim hyn në fuqi menjëherë.

KRYEMINISTRI
Sali Berisha


VENDIM
Nr.151, datë 13.2.2008

PËR NJË SHTESË FONDI NË BUXHETIN  E VITIT 2008, MIRATUAR PËR MINISTRINË E SHËNDETËSISË, PËR MBULIMIN E PJESSHËM TË SHPENZIMEVE PËR KURIMIN E Z. GANI LOLAJ, NË TURQI

Në mbështetje të nenit 100 të Kushtetutës, të neneve 21 e 27 të ligjit nr.8379, datë 29.7.1998 “Për hartimin dhe zbatimin e Buxhetit të Shtetit të Republikës së Shqipërisë”, të ndryshuar, dhe të ligjit nr.9836, datë 26.11.2007 “Për Buxhetin e Shtetit të vitit 2008”, me propozimin e Ministrit të Shëndetësisë, Këshilli i Ministrave

VENDOSI:

1. Ministrisë së Shëndetësisë, në buxhetin e miratuar për vitin 2008, zëri “Shpenzime operative”, t’i shtohet fondi prej 385 577 (treqind e tetëdhjetë e pesë mijë e pesëqind e shtatëdhjetë e shtatë) lekësh, për mbulimin e pjesshëm të shpenzimeve për kurimin e z. Gani Lolaj, në spitalin Çag Hastanesi, në Turqi.
2. Ky fond të përballohet nga fondi rezervë i Këshillit të Ministrave.
3. Pagesa të bëhet pas paraqitjes së faturave origjinale.
4. Ngarkohen Ministria e Shëndetësisë dhe Ministria e Financave për zbatimin e këtij vendimi.
Ky vendim hyn në fuqi menjëherë.

KRYEMINISTRI
Sali Berisha








VENDIM
Nr.153, datë 13.2.2008

PËR ZËVENDËSIMIN E PERSONIT TË KONTAKTIT NË MARRËVESHJEN, NDËRMJET KËSHILLIT TË MINISTRAVE TË REPUBLIKËS SË SHQIPËRISË DHE SHOQËRISË MICROSOFT CORPORATION, PËR PROJEKTIN E PARTNERITETIT STRATEGJIK NË FUSHËN E TEKNOLOGJISË SË INFORMACIONIT, TË MIRATUAR ME VENDIMIN NR.362, DATË 20.6.2007 TË KËSHILLIT TË MINISTRAVE

Në mbështetje të nenit 100 të Kushtetutës dhe të nenit 27 të ligjit nr.8371, datë 9.7.1998 “Për lidhjen e traktateve dhe marrëveshjeve ndërkombëtare”, me propozimin e Ministrit të Punëve Publike, Transportit dhe Telekomunikacionit,  Këshilli i Ministrave

VENDOSI:

1. Në marrëveshjen ndërmjet Këshillit të Ministrave të Republikës së Shqipërisë dhe shoqërisë Microsoft Corporation, për projektin e partneritetit strategjik në fushën e teknologjisë së informacionit, miratuar me vendimin nr.362, datë 20.6.2007 të Këshillit të Ministrave, në pikën 7, “Kontaktet” fjalët “... qeveria, z.Etion Kapedani, drejtor IT, (Teknologjia e Informacionit), Ministria e Punëve Publike, Transportit dhe Telekomunikacionit,...” zëvendësohen kudo me “...qeveria e Republikës së Shqipërisë, Agjencia Kombëtare e Shoqërisë së Informacionit, drejtori...”.
2. Pika 2 e vendimit nr.362, datë 20.6.2007 të Këshillit të Ministrave, ndryshohet, si më poshtë vijon:
“2.  Ngarkohen Ministri і Financave dhe Agjencia Kombëtare e Shoqërisë së Informacionit  për zbatimin e këtij vendimi.”.
Ky vendim hyn në fuqi menjëherë.

KRYEMINISTRI
Sali Berisha


VENDIM
Nr.157, datë 13.2.2008

PËR CAKTIMIN E GUVERNATORËVE DHE TË ZËVENDËSGUVERNATORËVE TË REPUBLIKËS SË SHQIPËRISË, PRANË INSTITUCIONEVE NDËRKOMBËTARE FINANCIARE E TË ZHVILLIMIT

Në mbështetje të ligjit nr.7515, datë 1.10.1991 “Për anëtarësinë e Republikës së Shqipërisë në Fondin Monetar Ndërkombëtar, Bankën Ndërkombëtare për Rindërtim dhe Zhvillim, Korporatën Financiare Ndërkombëtare, Shoqatën e Zhvillimit Ndërkombëtar, Agjencinë e Garantimit të Investimeve Shumëpalëshe dhe në Qendrën Ndërkombëtare për Zgjidhjen e Konflikteve në Investimet”, të ligjit nr.7525, datë 3.12.1991 “Për anëtarësinë e Republikës së Shqipërisë në Bankën Europiane për Rindërtim dhe Zhvillim”, të ligjit nr.8412, datë 1.10.1998 “Për ratifikimin e kartës së Organizatës së Bashkëpunimit Ekonomik të Detit të Zi”, dhe të ligjit nr.9665, datë 18.12.2006 “Për huamarrjen shtetërore dhe garancitë shtetërore të huasë në Republikën e Shqipërisë”,  me propozimin e Ministrit të Financave, Këshilli i Ministrave

VENDOSI:

1. Caktimin e Ministrit të Financave, guvernator të Republikës së Shqipërisë, pranë Bankës Ndërkombëtare për Rindërtim dhe Zhvillim.
2. Caktimin e zëvendësguvernatorit të Bankës së Shqipërisë, zëvendësguvernator të Republikës së Shqipërisë, pranë Bankës Ndërkombëtare për Rindërtim dhe Zhvillim.
3. Caktimin e guvernatorit të Bankës së Shqipërisë, guvernator të Republikës së Shqipërisë, pranë Fondit Monetar Ndërkombëtar.
4. Caktimin e zëvendësministrit të Financave, zëvendësguvernator të Republikës së Shqipërisë, pranë Fondit Monetar Ndërkombëtar.
5. Caktimin e guvernatorit të Bankës së Shqipërisë, guvernator të Republikës së Shqipërisë, pranë Agjencisë së Garantimit të Investimeve Shumëpalëshe.
6. Caktimin e zëvendësministrit të Financave, zëvendësguvernator të Republikës së Shqipërisë, pranë Agjencisë së Garantimit të Investimeve Shumëpalëshe.
7. Caktimin e zëvendësministrit të Financave, guvernator të Republikës së Shqipërisë, pranë Bankës Islamike të Zhvillimit.
8. Caktimin e zëvendësministrit të Ekonomisë, Tregtisë dhe Energjetikës, zëvendësguvernator të Republikës së Shqipërisë, pranë Bankës Islamike të Zhvillimit.
9. Caktimin e Ministrit të Financave, guvernator të Republikës së Shqipërisë, pranë Bankës Europiane për Rindërtim dhe Zhvillim.
10. Caktimin e zëvendësministrit të Financave, zëvendësguvernator të Republikës së Shqipërisë, pranë Bankës Europiane për Rindërtim dhe Zhvillim.
11. Caktimin e Ministrit të Financave, guvernator të Republikës së Shqipërisë, pranë Fondit Ndërkombëtar për Zhvillimin e Bujqësisë (IFAD).
12. Caktimin e zëvendësministrit të Bujqësisë, Ushqimit dhe Mbrojtjes së Konsumatorit, zëvendësguvernator të Republikës së Shqipërisë, pranë Fondit Ndërkombëtar për Zhvillimin e Bujqësisë (IFAD).
13. Caktimin e Ambasadorit të Jashtëzakonshëm dhe Fuqiplotë të Republikës së Shqipërisë në Këshillin e Europës, përfaqësues të Republikës së Shqipërisë, pranë bordit drejtues të Bankës për Zhvillim të Këshillit të Europës (CEB).
14. Caktimin e zëvendësministrit të Financave, përfaqësues të Republikës së Shqipërisë, pranë këshillit administrativ të Bankës për Zhvillim të Këshillit të Europës.
15. Caktimin e zëvendësministrit të Financave, guvernator të Republikës së Shqipërisë, pranë Bankës së Detit të Zi për Tregti dhe Zhvillim.
16. Caktimin e Drejtorit të Përgjithshëm të Borxhit, pranë Ministrisë së Financave, zëvendësguvernator të Republikës së Shqipërisë, pranë Bankës së Detit të Zi për Tregti dhe Zhvillim.
17. Të gjitha vendimet e Këshillit të Ministrave, që bien në kundërshtim me këtë vendim, shfuqizohen.
Ky vendim hyn në fuqi menjëherë.

KRYEMINISTRI
Sali Berisha











VENDIM 
Nr.159, datë 19.2.2008

Për ngritjen e përfaqësimit diplomatik në nivel ambasadori të republikës së shqipërisë në republikën e Kosovës dhe hapjen e ambasadës së republikës së shqipërisë në republikën e kosovës në prishtinë

Në mbështetje të nenit 100 të Kushtetutës, të pikës 1 të nenit 15 të ligjit nr.9095, datë 3.7.2003 “Për shërbimin e jashtëm të Republikës së Shqipërisë” dhe të nenit 8 të ligjit nr.9836, datë 26.11.2007 “Për Buxhetin e Shtetit të vitit 2008”, me propozimin e Ministrit të  Punëve të Jashtme, Këshilli i Ministrave

VeNDOSI: 

1. Ngritjen e përfaqësimit diplomatik në nivel ambasadori të Republikës së Shqipërisë në Republikën e Kosovës dhe hapjen e ambasadës së Republikës së Shqipërisë në Republikën e Kosovës, në Prishtinë.
2. Shpenzimet për hapjen e përfaqësisë diplomatike të përballohen nga buxheti i viti 2008, miratuar për Ministrinë e Punëve të Jashtme.
3. Ngarkohet Ministria e Punëve të Jashtme për zbatimin e këtij vendimi.
Ky vendim hyn në fuqi menjëherë.

KRYEMINISTRI
Sali Berisha


VENDIM
Nr.160, datë 13.2.2008

PËR PËRCAKTIMIN E NUMRIT TË PUNONJËSVE, PËR VITIN 2008, NË MINISTRITË DHE INSTITUCIONET QENDRORE

Në mbështetje të nenit 100 të Kushtetutës dhe të nenit 10 të ligjit nr.9836, datë 26.11.2007 “Për Buxhetin e Shtetit të vitit 2008”, me propozimin e Ministrit të  Financave, Këshilli i Ministrave

VENDOSI:

1. Numri i punonjësve buxhetorë, në vitin 2008, për ministritë dhe institucionet qendrore, është 104 716 veta, sipas lidhjes nr.1, që i bashkëlidhet këtij vendimi.
2. Ngarkohen të gjitha ministritë dhe institucionet qendrore për zbatimin e këtij vendimi.
Ky vendim hyn në fuqi më 1 janar 2008.

KRYEMINISTRI
Sali Berisha







Lidhja nr.1

	Gr.
	Ministritë/Institucionet
	Viti 2008

	3
	Kryeministria
	128

	
	Institucione të tjera qeveritare nga të cilat:
	106

	
	- Drejtoria e Sigurimit të Informacionit të Klasifikuar
	33

	
	- Agjencia e Prokurimit Publik
	36

	
	- Grupi i Mbikëqyrjes
	8

	
	- Komiteti Shtetëror i Minoriteteve
	9

	
	Agjencia Kombëtare e Shoqërisë së Informacionit
	20

	4
	Ministria e Ekonomisë, Tregtisë dhe Energjetikës, nga e cila:
	497

	
	- Drejtoria e Standardeve
	18

	5
	Ministria e Bujqësisë, Ushqimit, nga e cila:
	2109

	
	- Bordet e kullimit
	650

	6
	Ministria e Punëve Publike, Transportit dhe Telekomunikacionit
	1497

	10
	Ministria e Financave, nga e cila:
	3108

	
	- Drejtoria e Përgjithshme e Doganave
	1000

	
	- Drejtoria e Përgjithshme e Tatimeve
	1630

	
	- Drejtoria e Përgjithshme e Parandalimit të Pastrimit të Parave
	22

	11
	Ministria e Arsimit dhe Shkencës
	43707

	
	- Universitetet
	3833

	
	- Parauniversitar
	38496

	12
	Ministria e Turizmit, Kulturës, Rinisë dhe Sporteve
	1105

	13
	Ministria e Shëndetësisë
	15408

	14
	Ministria e Drejtësisë, nga e cila:
	4594

	
	- Avokati i Shtetit
	40

	
	- Zyra e Regjistrimit të Pasurive
	400

	
	- Agjencia Kombëtare e Kthimit dhe Kompensimit të Pronave
	150

	15
	Ministria e Punëve të Jashtme
	168

	16
	Ministria e Brendshme, nga e cila:
	13065

	
	- Drejtoria e Rezervave të Shtetit
	100

	17
	Ministria e Mbrojtjes
	11800

	18
	Shërbimi Informativ Shtetëror
	950

	20
	Drejtoria e Përgjithshme e Arkivave
	140

	22
	Akademia e Shkencave
	45

	25
	Ministria e Punës, Çështjeve Sociale dhe Shanseve të Barabarta
	1415

	26
	Ministria e Mjedisit, Pyjeve dhe Administrimit të Ujërave
	1401

	31
	Agjencia Telegrafike Shqiptare
	82

	50
	Instituti i Statistikës
	169

	57
	Qendra Kombëtare e Kinematografisë
	10

	59
	Instituti i Rehabilitimit të të Përndjekurve Politikë
	25

	78
	Ministria e Integrimit
	77

	82
	Këshilli Kombëtar i Kontabilitetit
	6

	
	TOTAL
	101612

	
	Totali për institucionet e pavarura
	3104

	
	Totali i punonjësve buxhetorë
	104716








VENDIM
Nr.162, datë 13.2.2008

PËR DHËNIE NDIHME FINANCIARE Z. KRISTAQ EKSARKO DHE  FAMILJEVE TË SHTETASVE SAMI DOGA DHE KEI ROBERT KOÇIU

Në mbështetje të nenit 100 të Kushtetutës dhe të ligjit nr.9836, datë 26.11.2007 “Për Buxhetin e Shtetit të vitit 2008”, me propozimin e Ministrit të Punës, Çështjeve Sociale dhe Shanseve të Barabarta, Këshilli i Ministrave

VENDOSI:

1. Dhënien e një ndihme të menjëhershme financiare, në masën  500 000 (pesëqind mijë) lekë,  z. Kristaq Eksarko.
2. Dhënien e një ndihme të menjëhershme financiare, në masën 1 000 000 (një milion) lekë,  familjes së shtetasit Sami Doga.
3. Dhënien e një ndihme të menjëhershme financiare, në masën   500 000 (pesëqind mijë) lekë,  familjes së Kei Robert Koçiu.
4. Fondi për përballimin e pagesave të përcaktuara në pikat 1, 2 e 3 të këtij vendimi, të përballohet nga buxheti і vitit 2008, grupi 25, titulli 10 430, kap 1, artikulli 606, “Transferta të brendshme”, miratuar për Ministrinë e Punës, Çështjeve Sociale dhe Shanseve të Barabarta.
5. Ngarkohen Ministria e Financave dhe Ministria e Punës, Çështjeve Sociale dhe Shanseve të Barabarta për zbatimin e këtij vendimi.
6. Vendimet nr.893, datë 29.12.2007 “Për dhënien e një ndihme financiare z. Kristaq Eksarko”, nr.894, datë 29.12.2007 “Për dhënien e një ndihme financiare familjes së shtetasit Sami Doga” dhe nr.895, datë 29.12.2007 “Për dhënien e një ndihme financiare familjes së Kei Robert Koçiu” të Këshillit të Ministrave, shfuqizohen.
Ky vendim hyn në fuqi menjëherë.

KRYEMINISTRI
Sali  Berisha


VENDIM 
Nr.166, datë 26.2.2008

PëR EMëRIMIN Në DETYRë të NëNKRYETARIT DHE të SEKRETARIT SHKENCOR të KRYESISë Së PëRKOHSHME të AKADEMISë Së SHKENCAVE 

Në mbështetje të nenit 100 të Kushtetutës dhe të pikës 2 të nenit 11 të ligjit nr.9853, datë 26.12.2007 “Për disa ndryshime dhe shtesa në ligjin nr.9655, datë 11.12.2006 “Për Akademinë e Shkencave të Republikës së Shqipërisë”, me propozimin e Kryeministrit, Këshilli i Ministrave 

VENDOSI: 

1. Z. Gudar Beqiraj emërohet nënkryetar i kryesisë së përkohshme të Akademisë së Shkencave. 
2. Z. Jani Thomai emërohet sekretar shkencor i kryesisë së përkohshme të Akademisë së Shkencave. 
Ky vendim hyn në fuqi menjëherë. 

KRYEMINISTRI
Sali  Berisha
VENDIM 
Nr.188, datë 21.2.2008

PËR MIRATIMIN E MARRËVESHJES SË FINANCIMIT, NDËRMJET REPUBLIKËS SË SHQIPËRISË, TË PËRFAQËSUAR NGA MINISTRIA E FINANCAVE DHE UJËSJELLËS-KANALIZIME SHKODËR (UK SHKODËR) DHE KFW, FRANKFURT AM MAIN, PËR PROJEKTIN “MBROJTJA E MJEDISIT TË LIQENIT TË SHKODRËS”
 
Në mbështetje të nenit 100 të Kushtetutës dhe të neneve 17 e 23 të ligjit nr.8371, datë 9.7.1998 “Për lidhjen e traktateve dhe marrëveshjeve ndërkombëtare”, me propozimin e Ministrit të Punëve të Jashtme, Këshilli i Ministrave
 
VENDOSI:
 
Miratimin e marrëveshjes së financimit, ndërmjet Republikës së Shqipërisë, të përfaqësuar nga Ministria e Financave dhe ujësjellës-kanalizime Shkodër (Uk Shkodër), dhe KfW, Frankfurt am Main, për projektin “Mbrojtja e mjedisit të liqenit të Shkodrës”.
Ky vendim hyn në fuqi menjëherë.
 
KRYEMINISTRI
Sali Berisha
 

VENDIM 
Nr.208, datë 21.2.2008

PËR NJË SHTESË FONDI NË BUXHETIN E VITIT 2008, MIRATUAR PËR MINISTRINË E SHËNDETËSISË, PËR MBULIMIN E PJESSHËM TË SHPENZIMEVE PËR KURIMIN E ZNJ. VALBONA MALKAJ, NË GREQI
 
Në mbështetje të nenit 100 të Kushtetutës, të neneve 21 e 27 të  ligjit nr.8379, datë 29.7.1998 “Për hartimin dhe zbatimin e Buxhetit të Shtetit të Republikës së Shqipërisë”, të ndryshuar, dhe tё ligjit nr.9836,  datë 26.11.2007 “Për Buxhetin e Shtetit të vitit 2008”, me propozimin e Ministrit të Shёndetёsisё, Këshilli i Ministrave
 
VENDOSI:
 
1. Ministrisё sё Shёndetёsisё, nё buxhetin e miratuar pёr vitin 2008, nё  zёri “Shpenzime operative”, t’i shtohet fondi 5 000 000 (pesë milionё) lekë, pёr përballimin e pjesshёm tё shpenzimeve pёr kurimin  e znj.Valbona Malkaj, në Greqi.
2. Ky fond të përballohet nga fondi rezervë i Këshillit të Ministrave.
3. Pagesa të bëhet kundrejt paraqitjes sё faturave origjinale të institucionit shëndetësor.
4. Ngarkohen Ministria e Shёndetёsisё dhe Ministria e Financave për zbatimin e këtij vendimi.
Ky vendim hyn në fuqi menjëherë.
 
KRYEMINISTRI
Sali Berisha


VENDIM 
Nr.209, datë 21.2.2008

PËR NJË SHTESË FONDI NË BUXHETIN E VITIT 2008, MIRATUAR PËR MINISTRINË E SHËNDETËSISË, PËR MBULIMIN E PJESSHËM TË SHPENZIMEVE PËR KURIMIN E Z. ARBËR KURTI, NË ITALI
 
Në mbështetje të nenit 100 të Kushtetutës, të neneve 21 e 27 të ligjit nr.8379, datë 29.7.1998 “Për hartimin dhe zbatimin e Buxhetit të Shtetit të Republikës së Shqipërisë”, dhe tё ligjit nr.9836, datë 26.11.2007 “Për Buxhetin e Shtetit të vitit 2008”, me propozimin e Ministrit të Shёndetёsisё, Këshilli i Ministrave
 
VENDOSI:
 
1. Ministrisё sё Shёndetёsisё, nё buxhetin e miratuar pёr vitin 2008, nё  zёri “Shpenzime operative”, t’i shtohet fondi 7 685 000 (shtatë milionë e gjashtëqind e tetëdhjetë e pesë mijë) lekë, pёr përballimin e shpenzimeve pёr kurimin  e z. Arbër Kurti, në Poliklinikën S.Orsola-Malpighi, në Bolonja, Itali.
2. Ky fond të përballohet nga fondi rezervë i Këshillit të Ministrave.
3. Pagesa të bëhet kundrejt paraqitjes sё faturave origjinale të institucionit shëndetësor.
4. Ngarkohen Ministria e Shёndetёsisё dhe Ministria e Financave për zbatimin e këtij vendimi.
Ky vendim hyn në fuqi menjëherë.
 
KRYEMINISTRI
Sali Berisha


VENDIM 
Nr.211, datë 21.2.2008

PËR MËNYRËN E TRAJTIMIT TË KOLEKSIONIT TË ARMËVE TË ZJARRIT TË ISH-FAMILJES MBRETËRORE
 
Në mbështetje të nenit 100 të Kushtetutës dhe të  neneve 3 e 5 të ligjit nr.9063, datë 8.5.2003 “Për statusin e trashëgimtarëve të ish-familjes Mbretërore”, me propozimin e Ministrit të Brendshëm, Këshilli i Ministrave
 
VENDOSI:
 
1. Trashëgimtarët e familjes së Mbretit Zog kanë të drejtë të mbajnë, në mjediset e vendbanimit të përhershëm, koleksionin privat të armëve (të lehta) të zjarrit, por pa municion, sipas dispozitave ligjore në fuqi dhe rregullave, të përcaktuara në këtë vendim.
2.  Koleksioni і armëve të zjarrit, përpara se t’u dorëzohet të regjistrohet dhe më pas të mbahet, në vazhdimësi, і inventarizuar, në llogari të veçantë, nga strukturat e Policisë së Shtetit.
Elemente të këtij koleksioni, të cilësuara nga komisioni і përhershëm і objekteve të trashëgimisë kulturore si objekte të kësaj trashëgimie, të regjistrohen dhe pajisen me pasaportë, nga Qendra Kombëtare e Inventarizimit të Pasurive Kulturore.
3.  Ruajtja e koleksionit të armëve të bëhet në një magazinë të posaçme, e cila të sigurohet me roje të armatosura, me shërbim 24 orësh. Ky shërbim të sigurohet edhe në vendin e ekspozimit të armëve, për sa kohë ato mbahen të ekspozuara.

4.  Trashëgimtarët e ish-familjes Mbretërore, për ruajtjen dhe magazinimin e koleksionit, janë të detyruar të lidhin kontratë me një  shoqëri të ruajtjes dhe sigurisë fizike, të licencuar.
5.  Lëvizja e koleksionit të armëve, për arsye të ndryshme, jashtë mjediseve të ruajtjes së përhershme, të bëhet me leje të Policisë së Shtetit.
Ndërsa për lëvizjen e objekteve, të cilësuara si objekte të trashëgimisë kulturore, jashtë mjediseve të ruajtjes së përhershme, para lejes nga Policia e Shtetit duhet të merret leja nga Ministri і Turizmit, Kulturës, Rinisë dhe Sporteve.
6.  Për parandalimin e cenimit të rëndë të rendit dhe të sigurisë publike apo në raste kur vërehet mosplotësimi і kushteve dhe і rregullave për ruajtjen dhe administrimin e sigurt të koleksionit,  Policia e Shtetit e merr koleksionin në ruajtje të përkohshme, deri në rregullimin e kushteve/të situatës.
7. Struktura përkatëse e Policisë së Shtetit ka të drejtë të kontrollojë, në çdo kohë, respektimin dhe zbatimin e rregullave, të përcaktuara në këtë vendim dhe në aktet e tjera nënligjore, në fuqi.
8. Ngarkohet Ministri і Brendshëm të nxjerrë udhëzime, ku të përcaktohen rregullat, për t’і bërë të paefektshme për qitje armët e këtij koleksioni, dhe rregullat teknike, për dorëzimin e ruajtjen e tyre, në zbatim të këtij vendimi.
9. Ngarkohet Ministri і Brendshëm për zbatimin e këtij vendimi.
Ky vendim hyn në fuqi pas botimit në Fletoren Zyrtare.
 
KRYEMINISTRI
Sali Berisha


VENDIM 
Nr.223, datë 5.3.2008 

PëR PROPOZIMIN për EMëRIMIN Në DETYRë të 5 ANëTARëVE Të RINJ të KëSHILLIT DREJTUES të ENTIT RREGULLATOR Të TELEKOMUNIKACIONEVE 

Në mbështetje të nenit 100 të Kushtetutës dhe të nenit 84 të ligjit nr.8618, datë 14.6.2000 “Për telekomunikacionet në Republikën e Shqipërisë”, të ndryshuar, me propozimin e Ministrit të Punëve Publike, Transportit dhe Telekomunikacionit, Këshilli i Ministrave 

VENDOSI: 

Propozim Kuvendit të Republikës së Shqipërisë për emërimin në detyrë të anëtarëve të këshillit drejtues të Entit Rregullator të Telekomunikacioneve, pas mbetjes së vendeve vakant, si më poshtë vijon: 
- Zj.Edlira Kasaj; 
- Z. Benon Paloka; 
- Z. Ilir Shehu; 
- Z. Afrim Tonuzi; 
- Z. Jetmir Karini. 
Ky vendim hyn në fuqi menjëherë. 

KRYEMINISTRI
Sali Berisha



VENDIM 
Nr.234, datë 27.2.2008 

PëR MIRATIMIN E PROGRAMIT të PëRGJITHSHëM ANALITIK të PROJEKTAKTEVE, Që DO të PARAQITEN për SHQYRTIM Në KëSHILLIN E MINISTRAVE GJATë VITIT 2008 

Në mbështetje të nenit 100 të Kushtetutës dhe të nenit 27 të ligjit nr.9000, datë 30.1.2003 “Për organizimin dhe funksionimin e Këshillit të Ministrave”, me propozimin e Kryeministrit, Këshilli i Ministrave 

VENDOSI: 

Miratimin e programit të përgjithshëm analitik të projektakteve, që do të paraqiten për shqyrtim në Këshillin e Ministrave gjatë vitit 2008, sipas tabelave, që i bashkëlidhen këtij vendimi. 
Ky vendim hyn në fuqi menjëherë. 

KRYEMINISTRI
Sali Berisha


VENDIM
Nr.240, datë 27.2.2008

PËR DHËNIE NDIHME FINANCIARE FAMILJES SË SHTETASIT NJAZI ALLIU

Në mbështetje të nenit 100 të Kushtetutës dhe të nenit 8 të ligjit nr.9836, datë 26.11.2007 “Për Buxhetin e Shtetit, të vitit 2008”, të ndryshuar, me propozimin e Ministrit të Punës, Çështjeve Sociale dhe Shanseve të Barabarta, Këshilli i Ministrave

VENDOSI:

1. Dhënien e një ndihme të menjëhershme financiare, në masën  1 000 000 (një milion) lekë,  familjes së shtetasit Njazi Alliu.
2. Ky fond të përballohet nga buxheti і vitit 2008, grupi 25, titulli 10 430, kap 1, artikulli 606, “Transferta të brendshme”, miratuar për Ministrinë e Punës, Çështjeve Sociale dhe Shanseve të Barabarta.
3. Ngarkohen Ministria e Financave dhe Ministria e Punës, Çështjeve Sociale dhe Shanseve të Barabarta për zbatimin e këtij vendimi.
Ky vendim hyn në fuqi menjëherë.

KRYEMINISTRI
Sali Berisha







VENDIM 
Nr.260, datë 27.2.2008 

Për MIRATIMIN E MARRëVESHJES, NDëRMJET KëSHILLIT të MINISTRAVE të REPUBLIKëS Së ShqIPëRISë DHE qEVERISë Së REPUBLIKëS FEDERALE të GJERMANISë për BASHKëPUNIMIN FINANCIAR, 2002 

Në mbështetje të nenit 100 të Kushtetutës dhe të neneve 17 e 23 të ligjit nr.8371, datë 9.7.1998 “Për lidhjen e traktateve dhe marrëveshjeve ndërkombëtare”, me propozimin e Ministrit të Punëve të Jashtme, Këshilli i Ministrave 

VENDOSI: 

Miratimin e marrëveshjes, ndërmjet Këshillit të Ministrave të Republikës së Shqipërisë dhe Qeverisë së Republikës Federale të Gjermanisë, për bashkëpunimin financiar, 2002. 
Ky vendim hyn në fuqi menjëherë. 

KRYEMINISTRI
Sali Berisha


Marrëveshje 
ndërmjet këshillit të ministrave të republikës së shqipërisë dhe qeverisë së  republikës Federale të gjermanisë për bashkëpunim finaciar (2002)

Këshilli i Ministrave i Republikës së Shqipërisë dhe Qeveria e Republikës Federale të Gjermanisë,
në frymën e marrëdhënieve miqësore ekzistuese ndërmjet Republikës së Shqipërisë dhe Republikës Federale të Gjermanisë ,
duke u nisur nga dëshira për t’i forcuar dhe thelluar këto marrëdhënie miqësore nëpërmjet bashkëpunimit financiar si partnerë,
të ndërgjegjshëm se ruajtja e këtyre marrëdhënieve përbën bazën e kësaj marrëveshjeje,
me qëllim për të kontribuar në zhvillimin social dhe ekonomik në Republikën e Shqipërisë,
duke u referuar bisedimeve ndërqeveritare të datës 12 shtator 2006 në Tiranë,
 u morën vesh si vijon:

Neni 1

1. Qeveria e Republikës Federale të Gjermanisë u jep mundësi Këshillit të Ministrave të Republikës së Shqipërisë dhe/ose marrësve të tjerë që do të zgjidhen bashkërisht nga të dy qeveritë, të marrin nga Kreditanstalt für Wiederaufbau (KfW), Frankfurt mbi Majn, një shumë financimi me vleftë prej gjithsej 5 000 000 euro (me fjalë: pesë milionë euro) për projektin “Programi i mbrojtjes së mjedisit të liqenit të Ohrit (komponentë “Shkarkimi i ujërave të zeza në Pogradec II)”.
2. Nëse Këshilli i Ministrave i Republikës së Shqipërisë dhe Qeveria e Republikës Federale të Gjermanisë  bien dakord, projekti i përmendur në paragrafin 1 mund të zëvendësohet me projekte të tjera.
3. Në rast se Qeveria e Republikës Federale të Gjermanisë në një kohë të mëvonshme i jep mundësi Këshillit të Ministrave të Republikës së Shqipërisë të marrë nga Kreditanstalt für Wiederaufbau shuma të tjera financimi për përgatitjen e projektit të përmendur në paragrafin 1 ose për masa të nevojshme shoqëruese për zbatimin dhe mbikëqyrjen e projektit të përmendur në paragrafin 1, atëherë gjen zbatim kjo mosmarrëveshje.
Neni 2

1. Përdorimi i shumës së përmendur në nenin 1, kushtet me të cilat vihet në dispozicion ajo, si dhe procedura e dhënies së porosisë përcaktohen në kontratën që do të lidhet midis Kreditanstalt für Wiederaufbau dhe marrësve të shumës së financimit, kontratë e cila u nënshtrohet dispozitave ligjore në fuqi në Republikën Federale të Gjermanisë. Premtimi i shumës së përmendur në nenin 1 paragr. 1 do të zhvleftësohet, në rast se kontratat përkatëse për financim nuk përfundohen brenda një afati prej tetë vjetësh pas vitit të premtimit. Për shumën në fjalë, ky afat mbaron më datë 31 dhjetor 2010.
2. Këshilli i Ministrave i Republikës së Shqipërisë, në rastet kur ai nuk është vetë marrësi i shumës së financimit, do të garantojë ndaj Kreditanstalt für Wiederaufbau pretendime eventuale lidhur me shlyerjen, që mund të lindin në bazë të kontratës për financim, e cila do të përfundohet sipas paragrafit 1.

Neni 3

Këshilli i Ministrave i Republikës së Shqipërisë e liron Kreditanstalt für Wiederaufbau nga të gjitha taksat dhe tatimet e tjera publike, të cilat merren në Republikën e Shqipërisë, lidhur me përfundimin dhe zbatimin e kontratës së përmendur në nenin 2.

Neni 4

Këshilli i Ministrave i Republikës së Shqipërisë i lejon pasagjerët dhe furnizuesit të zgjedhin lirisht ndërmarrjet transportuese për transportimin e personave dhe të mallrave në rrugë detare, tokësore dhe ajrore, transport ky që rezulton nga dhënia e shumës së financimit, si edhe nuk merr asnjë masë e cila përjashton ose vështirëson pjesëmarrjen me të drejta të barabarta të ndërmarrjeve transportuese me qendër në Republikën Federale të Gjermanisë, dhe nxjerr në rast se duhet lejet e nevojshme për pjesëmarrjen këtyre ndërmarrjeve transportuese.

Neni 5

Kjo marrëveshje hyn në fuqi në ditën, kur Këshilli i Ministrave i Republikës së Shqipërisë i njofton Qeverisë së Republikës Federale të Gjermanisë, se janë përmbushur kushtet brendashtetërore për hyrjen e saj në fuqi. Përcaktuese është dita e marrjes së njoftimit.
Bërë në Tiranë, më datën 16.1.2008 në dy kopje origjinale, secila në gjuhën shqipe dhe gjermane, duke pasur secili tekst fuqi të barabartë.


VENDIM 
Nr. 263, datë 10.3.2008 

PëR NJë NDRYSHIM Në VENDIMIN NR.223, datë 5.3.2008 të KëSHILLIT të MINISTRAVE “PëR PROPOZIMIN për EMëRIMIN Në DETYRë të 5 ANëTARëVE të RINJ të KëSHILLIT DREJTUES të ENTIT RREGULLATOR të TELEKOMUNIKACIONEVE” 

Në mbështetje të nenit 100 të Kushtetutës, të nenit 128 të ligjit nr.8485, datë 12.5.1999 “Kodi i Procedurave Administrative”, dhe të nenit 84 të ligjit nr.8618, datë 14.6.2000 “Për telekomunikacionet në Republikën e Shqipërisë”, të ndryshuar, me propozimin e Ministrit të Punëve Publike, Transportit dhe Telekomunikacionit, Këshilli i Ministrave 

VENDOSI: 

Në vendimin nr.223, datë 5.3.2008 të Këshillit të Ministrave, në listën e kandidatëve z. Benon Paloka zëvendësohet me z. Ilir Zela. 
Ky vendim hyn në fuqi menjëherë. 

KRYEMINISTRI
Sali Berisha


VENDIM 
Nr.266, datë 5.3.2008

PËR NJË SHTESË FONDI NË BUXHETIN E VITIT 2008, MIRATUAR PËR MINISTRINË E SHËNDETËSISË, PËR MBULIMIN E PJESSHËM TË SHPENZIMEVE PËR KURIMIN E ZNJ. ERMIRA SPAHIU, NË ITALI
 
Në mbështetje të nenit 100 të Kushtetutës, të neneve 21 e 27 të ligjit nr.8379, datë 29.7.1998 “Për hartimin dhe zbatimin e Buxhetit të Shtetit të Republikës së Shqipërisë”, të ndryshuar, dhe tё ligjit nr.9836, datë 26.11.2007 “Për Buxhetin Shtetit të vitit 2008”, me propozimin e Ministrit të Shёndetёsisё, Këshilli i Ministrave
 
VENDOSI:
 
1. Ministrisё sё Shёndetёsisё, nё buxhetin e miratuar pёr vitin 2008, nё  zёri “Shpenzime operative”, t’i shtohet fondi 3 900 000 (tre milionё e nëntëqind mijë) lekë, pёr përballimin e pjesshёm tё shpenzimeve pёr kurimin  e znj.Ermira Spahiu, në Institutin Ortopedik Rizzoli, në Bolonja, Itali.
2. Ky fond të përballohet nga fondi rezervë i Këshillit të Ministrave.
3. Pagesa të bëhet kundrejt paraqitjes sё faturave origjinale të institucionit shëndetësor.
4. Ngarkohen Ministria e Shёndetёsisё dhe Ministria e Financave për zbatimin e këtij vendimi.
Ky vendim hyn në fuqi menjëherë.
 
KRYEMINISTRI
Sali Berisha
VENDIM
Nr.273, datë 27.2.2008

PËR NJË SHTESË NË VENDIMIN NR.500, DATË 21.9.2000 TË KËSHILLIT TË MINISTRAVE “PËR NJËSITË E SHOQËRISË “ARMO”, SHA, QË NUK DO TË VLERËSOHEN SI PJESË TË SEKTORËVE ME RËNDËSI TË VEÇANTË”

Në mbështetje të nenit 100 të Kushtetutës, të nenit 12 të  ligjit nr.8306, datë 14.3.1998 “Për strategjinë e privatizimit të sektorëve me rëndësi të veçantë”,  dhe të neneve 3 e 8 të ligjit nr.9117, datë 24.7.2003 “Për përcaktimin e formës dhe të strukturës së formulës së privatizimit të “ARMO”, sh.a.-së, Fier”, me propozimin e Ministrit të Ekonomisë, Tregtisë dhe Energjetikës,  Këshilli i Ministrave
 
VENDOSI:

1. Në vendimin nr.500, datë 21.9.2000 të Këshillit të Ministrave, në listën e njësive të shoqërisë, ARMO, sh.a., që nuk do të vlerësohen si pjesë të sektorëve me rëndësi të veçantë të shtohen edhe këto njësi:
-  Dega e shpërndarjes së karburantit, Lushnjë;
-  Dega e shpërndarjes së karburantit, Tiranë;
-  Dega e shpërndarjes së karburantit, Elbasan;
-  Dega e shpërndarjes së karburantit, Laç;
-  Dega e shpërndarjes së karburantit, Sarandë;
-  Dega e shpërndarjes së karburantit, Pogradec;
-  Dega e shpërndarjes së karburantit, Gjirokastër.”.
2. Njësitë e shtuara në pikën 1 të këtij vendimi të shërbejnë për krijimin e një shoqërie të re, me aksionar të vetëm Ministrinë e Ekonomisë, Tregtisë dhe Energjetikës.
3.  Ngarkohet Ministria e Ekonomisë, Tregtisë dhe Energjetikës për zbatimin e këtij vendimi.
Ky vendim hyn në fuqi menjëherë.

KRYEMINISTRI
Sali Berisha


VENDIM 
Nr.275, datë 15.3.2008
 
Për SHPALLJEN E GJENDJES Së EMERGJENCëS CIVILE Në BASHKINë E VORëS, Në KOMUNAT KASHAR E PREZë, të QaRKUT të TIRANëS, DHE Në KOMUNAT MAMINAS, MANZë DHE BUBQ të QARKUT të DURRëSIT 

Në mbështetje të nenit 100 të Kushtetutës dhe të neneve 5, shkronja “c”, e 6, të ligjit nr.8756, datë 26.3.2001 “Për emergjencat civile”, me propozimin e Kryeministrit, Këshilli i Ministrave 

VENDOSI: 

1. Shpalljen e gjendjes së emergjencës civile, si pasojë e aksidentit teknologjik, të ndodhur sot më 15.3.2008, në fshatin Gërdec, bashkia Vorë, që ka dëmtuar, përkatësisht, bashkinë e Vorës dhe komunat Prezë e Kashar të qarkut të Tiranës, dhe komunat Maminas, Manzë e Bubq të qarkut të Durrësit. 
2. Krijimin e Komitetit Ndërministror të Emergjencave Civile, të kryesuar nga zëvendëskryeministri, i cili në përbërje të ketë këta anëtarë: 
- Ministrin e Punëve të Jashtme; 
- Ministrin e Brendshëm; 
- Ministrin e Mbrojtjes; 
- Ministrin e Financave; 
- Ministrin e Punëve Publike, Transportit dhe Telekomunikacionit; 
- Ministrin e Shëndetësisë; 
- Ministrin e Punës, Çështjeve Sociale dhe Shanseve të Barabarta; 
- Ministrin e Bujqësisë, Ushqimit dhe Mbrojtjes së Konsumatorit. 
3. Komiteti Ndërministror i Emergjencave Civile të marrë masat urgjente, për t’i ardhur në ndihmë popullatës së zonave të prekura dhe për eliminimin, sa më shpejt, të dëmeve materiale. 
4. Komiteti të bashkërendojë punën me të gjitha institucionet dhe organizmat kombëtarë e ndërkombëtarë, që kanë ofruar ndihmën e tyre materiale dhe shëndetësore. 
Ky vendim hyn në fuqi menjëherë.

KRYEMINISTRI
Sali Berisha
VENDIM 
Nr.276, datë l8.3.2008

PëR SHPALLJE DITë ZIE KOMBëTARE 

Në mbështetje të nenit 100 të Kushtetutës dhe të pikës 4 të nenit 4 të ligjit nr.8926, datë 22.7.2002 “Për formën dhe përmasat e flamurit kombëtar, përmbajtjen e himnit kombëtar, formën dhe përmasat e stemës së Republikës së Shqipërisë dhe mënyrën e përdorimit të tyre”, me propozimin e Kryeministrit, Këshilli i Ministrave 

VENDOSI: 

1. Shpalljen ditë zie kombëtare ditën e martë, datë 18 mars 2008, në nderim të viktimave, të shkaktuara si pasojë e aksidentit teknologjik, të ndodhur në fshatin Gërdec, bashkia Vorë. 
2. Në të gjitha institucionet, shtetërore dhe publike, flamuri kombëtar të ulet në gjysmë shtizë. Në orën 12.00, në nderim të viktimave, të ndërpritet çdo veprimtari dhe të mbahet një minutë heshtje. 
Ky vendim hyn në fuqi menjëherë.

KRYEMINISTRI
Sali Berisha


Vendim
Nr.277, datë 18.3.2008 

për DHëNIE NDIHME FINANCIARE FAMILJEVE të VIKTIMAVE, të SHKAKTUARA NGA TRAGJEDIA E DATëS 15 MARS 2OO8 Në FSHATIN GËRDEC, BASHKIA VORë

Në mbështetje të nenit 100 të Kushtetutës, të nenit 32 të ligjit nr.8756, datë 26.3.2001 “Për emergjencat civile”, të neneve 21 e 27 të ligjit nr.8379, datë 29.7.1998 “Për hartimin dhe zbatimin e Buxhetit të Shtetit të Republikës së Shqipërisë”, të ndryshuar, dhe të nenit 11 të ligjit nr.9836, datë 26.11.2007 “Për Buxhetin e Shtetit të vitit 2008”, me propozimin e Ministrit të Brendshëm, Këshilli i Ministrave 

VENDOSI: 

1. Dhënien e një ndihme financiare familjeve të viktimave, që kanë humbur jetën në tragjedinë e datës 15.3.2008, si pasojë e aksidentit teknologjik, në fshatin Gërdec, bashkia Vorë, në shumën 2 000 000 (dy milionë) lekë për çdo pjesëtar, që ka humbur jetën.
2. Fondi i përgjithshëm, në shumën 20 000 000 (njëzet milionë) lekë, t’i shtohet Ministrisë së Brendshme në buxhetin e miratuar për vitin 2008, për përballimin e shpenzimeve, që rrjedhin nga zbatimi i këtij vendimi. 
Ky fond të përballohet nga fondi rezervë i Këshillit të Ministrave. 
3. Ngarkohet Ministri i Financave dhe Ministri i Brendshëm për zbatimin e këtij vendimi. 
Ky vendim hyn në fuqi menjëherë.

KRYEMINISTRI
Sali Berisha



VENDIM 
Nr.300, datë 12.3.2008

PËR MIRATIMIN E LISTËS PARAPRAKE TË PRONAVE TË PALUAJTSHME PUBLIKE, SHTETËRORE, QË TRANSFEROHEN, NË PRONËSI OSE NË PËRDORIM, TË BASHKISË SHIJAK TË QARKUT TË DURRËSIT
 
Në mbështetje të nenit 100 të Kushtetutës dhe të neneve 2, 3 e 17 të ligjit nr.8744, datë 22.2.2001 “Për transferimin e pronave të paluajtshme publike të shtetit në njësitë e qeverisjes vendore”, të ndryshuar, me propozimin e Ministrit të Brendshëm, Këshilli i Ministrave
 
VENDOSI:
 
1. Miratimin e listës paraprake të pronave të paluajtshme publike, shtetërore, që transferohen, në pronësi ose në përdorim, të bashkisë Shijak të qarkut të Durrësit, sipas lidhjes nr.1, që i bashkëlidhet këtij vendimi.
Lista paraprake, sipas kërkesave të këshillit të kësaj bashkie, është pjesë e listës së inventarit të pronave të paluajtshme publike, shtetërore, që janë brenda juridiksionit territorial dhe administrativ të bashkisë Shijak të qarkut të Durrësit, miratuar me vendimin nr.469, datë 16.7.2004 të Këshillit të Ministrave “Për miratimin e listës së inventarit të pronave të paluajtshme shtetërore në  bashkinë e Shijakut”.
2. Ngarkohen Ministria e Brendshme dhe bashkia Shijak për zbatimin e këtij vendimi.
Ky vendim hyn në fuqi pas botimit në Fletoren Zyrtare.
 
KRYEMINISTRI
Sali Berisha


VENDIM 
Nr.301, datë 12.3.2008

PËR NJË SHTESË FONDI NË BUXHETIN E VITIT 2008, MIRATUAR PËR MINISTRINË E SHËNDETËSISË, PËR MBULIMIN E PJESSHËM TË SHPENZIMEVE PËR KURIMIN E Z.BARDHOK PREÇI, NË TURQI
 
Në mbështetje të nenit 100 të Kushtetutës, të neneve 21 e 27 të ligjit nr.8379, datë 29.7.1998 “Për hartimin dhe zbatimin e Buxhetit të Shtetit të Republikës së Shqipërisë”, të ndryshuar, dhe tё nenit 11 të ligjit nr.9836, datë 26.11.2007 “Për Buxhetin e Shtetit të vitit 2008”, me propozimin e Ministrit të Shёndetёsisё, Këshilli i Ministrave
 
VENDOSI:
 
1. Ministrisё sё Shёndetёsisё, nё buxhetin e miratuar pёr vitin 2008, zёri “Shpenzime operative”, t’i shtohet fondi 5 771 000 (pesë milionë e shtatëqind e shtatëdhjetë e një mijë) lekë, pёr mbulimin e pjesshёm tё shpenzimeve pёr kurimin  e z. Bardhok Preçi, në Turqi.
2. Ky fond të përballohet nga fondi rezervë i Këshillit të Ministrave.
3. Pagesa të bëhet pas paraqitjes sё faturave origjinale.
4. Ngarkohen Ministria e Shёndetёsisё dhe Ministria e Financave për zbatimin e këtij vendimi.
Ky vendim hyn në fuqi menjëherë.

 KRYEMINISTRI
Sali Berisha
VENDIM 
Nr.302, datë 12.3.2008 

PëR NJë SHTESë FONDi Në BUXHETIN E VITIT 2008, MIRATUAR PëR MINISTRINë E SHëNDETëSISë, për MBULIMIN E PJESSHëM të SHPENZIMEVE për KURIMIN E Z. RENATO HYSENAJ, Në AUSTRI 

Në mbështetje të nenit 100 të Kushtetutës, të neneve 21 e 27, të ligjit nr.8379, datë 29.7.1998 “Për hartimin dhe zbatimin e Buxhetit të Shtetit të Republikës së Shqipërisë”, të ndryshuar, dhe të nenit 11 të ligjit nr.9836, datë 26.11.2007 “Për Buxhetin e Shtetit të vitit 2008”, me propozimin e Ministrit të Shëndetësisë, Këshilli i Ministrave 

VENDOSI: 

1. Ministrisë së Shëndetësisë, në buxhetin e miratuar për vitin 2008, zëri “Shpenzime operative “, t’i shtohet fondi 484 000 (katërqind e tetëdhjetë e katër mijë) lekë, për mbulimin e pjesshëm të shpenzimeve për kurimin e z. Renato Hysenaj, në qendrën shëndetësore “Kursana”, në Austri. 
2. Ky fond të përballohet nga fondi rezervë i Këshillit të Ministrave. 
3. Pagesa të bëhet pas paraqitjes së faturave origjinale. 
4. Ngarkohen Ministria e Shëndetësisë dhe Ministria e Financave për zbatimin e këtij vendimi. 
Ky vendim hyn në fuqi menjëherë. 
KRYEMINISTRI
Sali Berisha


VENDIM 
Nr.307, datë 12.3.2008

PËR NJË SHTESË FONDI NË BUXHETIN E VITIT 2008, MIRATUAR PËR MINISTRINË E SHËNDETËSISË, PËR MBULIMIN E PJESSHËM TË SHPENZIMEVE PËR KURIMIN E FËMIJËS KLEVIA BISHA, NË TURQI
 
Në mbështetje të nenit 100 të Kushtetutës, të neneve 21 e 27 të  ligjit nr.8379, datë 29.7.1998 “Për hartimin dhe zbatimin e Buxhetit të Shtetit të Republikës së Shqipërisë”, të ndryshuar, dhe tё ligjit nr.9836, datë 26.11.2007 “Për Buxhetin e Shtetit të vitit 2008”, me propozimin e Ministrit të Shёndetёsisё, Këshilli i Ministrave
 
VENDOSI:
 
1. Ministrisё sё Shёndetёsisё, nё buxhetin e miratuar pёr vitin 2008, zёri “Shpenzime operative”, t’i shtohet fondi 587 000 (pesëqind e tetëdhjetë e shtatë mijë) lekë, pёr mbulimin e pjesshёm tё shpenzimeve pёr kurimin  e fëmijës Klevia Bisha, në spitalin “Erdem”, në Turqi.
2. Ky fond të përballohet nga fondi rezervë i Këshillit të Ministrave.
3. Pagesa të bëhet pas paraqitjes sё faturave origjinale.
4. Ngarkohen Ministria e Shёndetёsisё dhe Ministria e Financave për zbatimin e këtij vendimi.
Ky vendim hyn në fuqi menjëherë.

KRYEMINISTRI
Sali  Berisha
VENDIM 
Nr.315, datë 21.3.2008 

PëR EVIDENTiMIN Dhe VLERëSiMIN E DëMEVE Në BASHKiNë VORë, NE KOMUNAT KASHAR E PREZE të QARKUT të TIRANëS DHE Në KOMUNAT MAMINAS, MANZë DHE BUBQ, të QARKUT të DURRëSIT, të SHKAKTUARA NGA AKSIDENTI TEKNOLOGJIK 

Në mbështetje të nenit 100 të Kushtetutës, të neneve 5 e 7 të ligjit nr.8756, datë 26.3.2001 “Për emergjencat civile”, me propozimin e Ministrit të Brendshëm dhe Ministrit të Punëve Publike, Transportit dhe Telekomunikacionit, Këshilli i Ministrave 

VENDOSI: 

1. Ngritjen e grupeve të punës për evidentimin e dëmeve të shkaktuara si pasojë e aksidentit teknologjik të datës 15.3.2008, në fshatin Gërdec, bashkia Vorë, të qarkut të Tiranës, si dhe në komunat Maminas, Manzë, Bubq të qarkut të Durrësit. 
2. Grupet e punës kanë në përbërje të tyre specialistët, si më poshtë vijon: 
Për bashkinë Vorë: 
- Përfaqësues të bashkisë Vorë 			3 anëtarë; 
- Përfaqësues të caktuar nga këshilli i qarkut 	2 anëtarë; 
- Përfaqësues të ALUIZNI-t 			2 anëtarë. 
Për njësitë e tjera të qeverisjes vendore: 
- përfaqësues nga secila komunë 		3 anëtarë; 
- përfaqësues të këshillit të qarkut 		2 anëtarë. 
Caktimi i anëtarëve në grupet e punës bëhet nga kryetarët e bashkive e të komunave përkatëse, sipas përcaktimeve të bëra më sipër. 
3. Kryerjen e evidentimit të dëmeve të objekteve të banimit, objekteve të biznesit, objekteve sociale e publike apo të orendive shtëpiake, sipas formularëve tip 1 e 2, që i bashkëlidhen këtij vendimi dhe janë pjesë përbërëse e tij. 
4. Vlerësohen si ndërtime të shkatërruara tërësisht, objektet, të cilave u është dëmtuar krejtësisht konstruksioni mbajtës e që duhet të ndërtohen nga e para.
5. Formularët e plotësuar të dorëzohen nga grupet e punës të evidentimit të dëmeve, pranë këshillit përkatës të qarkut, i cili së bashku me listën emërore të pronarëve të banesave apo të objekteve të tjera t’ia përcjellë Entit Kombëtar të Banesave, si organ i specializuar, për kryerjen e vlerësimit përfundimtar. 
Në procesin e vlerësimit përfundimtar, së bashku me Entin Kombëtar të Banesave, të marrin pjesë edhe specialistë nga ALUIZNI, Drejtoria e Përgjithshme e Tatimeve dhe Ministria e Bujqësisë, Ushqimit dhe Mbrojtjes së Konsumatorit.
6 Vlerësimi e dëmeve të kryhet si më poshtë vijon:
a) për objektet e shkatërruara tërësisht, sipas kostos së ndërtimit për m2 miratuar me udhëzimin nr.2, datë 4.4.2007 të Këshillit të Ministrave “Për miratimin e kostos mesatare të ndërtimit të banesave, nga Enti Kombëtar i Banesave, dhe të koeficientit “k” , për vitin 2007” (për qytetin e Tiranës);
b) për objektet e ndërtimit me karakter bujqësor, të tilla si stalla, hangarë etj. kostoja e ndërtimit të llogaritet sa 0.2 e kostos për m2, të llogaritur në shkronjën “a” të kësaj pike; 
c) për kategoritë e tjera të dëmtimeve në objekte, llogaritja të bëhet me çmimet, sipas zërave të punimeve të ndërtimit, miratuar për qytetin e Tiranës, për vitin 2007 të Entit Kombëtar të Banesave. 
7. Vlerësimi i makinerive dhe i pajisjeve të dëmtuara të kryhet në përputhje me dokumentacionin e depozituar në organet tatimore. 
8. Vlerësimi për orenditë dhe pajisjet e dëmtuara të kryhet si më poshtë vijon: 
a) Familjet, banesat e të cilave, janë shkatërruar tërësisht, të dëmshpërblehen me 200 000 (dyqind mijë) lekë për frymë, por jo me pak se 500 000 (pesëqind mijë) lekë për familje; 
b) Për familjet e tjera, vlerësimi i pajisjeve dhe orendive shtëpiake të dëmtuara, të evidentuara si të tilla, të kryhet sipas çmimit të tregut, marrë nga organet tatimore; 
c) Vlerësimi i dëmeve të shkaktuara në gjënë e gjallë të kryhet sipas çmimeve të tregut, marrë në Ministrinë e Bujqësisë, Ushqimit dhe Mbrojtjes së Konsumatorit. 
9. Ngarkohen Ministri i Brendshëm, Ministri i Financave, Ministri i Punëve Publike, Transportit dhe Telekomunikacionit, prefektët e qarqeve Tiranë e Durrës, kryetari i bashkisë Vorë, si dhe kryetarët e komunave Prezë, Kashar, Maminas, Bubq dhe Manzë, për ndjekjen e zbatimin e këtij vendimi. 
Ky vendim hyn në fuqi menjëherë, botohet në Fletoren Zyrtare dhe i shtrin efektet e tij nga data 15 mars 2008. 

KRYEMINISTRI
Sali  Berisha

FORMULAR VLERËSIMI NR.2 PËR PAJISJE DHE ORENDI SHTËPIAKE
[image: ]



VENDIM 
Nr.321, datë 19.3.2008

PëR DHëNiE NDiNME FINANCIARE FAMILJES Së SHTETASIT AGIM LLESHI 

Në mbështetje të nenit 100 të Kushtetutës dhe të nenit 8 të ligjit nr.9836, datë 26.11.2007 “Për Buxhetin e Shtetit të vitit 2008”, me propozimin e Ministrit të Punës, Çështjeve Sociale dhe Shanseve të Barabarta, Këshilli i Ministrave 

VENDOSI: 

1. Dhënien një ndihmë të menjëhershme financiare, në masën 200 000 (dyqind mijë) lekë, familjes së shtetasit Agim Lleshi. 
2. Ky fond të përballohet nga buxheti i vitit 2008, grupi 25, titulli 10430, kap. I, artikulli 606 “Transferta të brendshme”, miratuar për Ministrinë e Punës Çështjeve Sociale dhe Shanseve të Barabarta. 
3. Ngarkohet Ministria e Financave dhe Ministrja e Punës, Çështjeve Sociale dhe Shanseve të Barabarta për zbatimin e këtij vendimi. 
Ky vendim hyn në fuqi menjëherë. 

KRYEMINISTRI
Sali  Berisha

VENDIM 
Nr.334, datë 19.3.2008 

PëR LIRIMIN DHE EMëRIMIN E DY ANëTARëVE të KëSHILLIT të STATISTIKAVE 

Në mbështetje të nenit 100 të Kushtetutës dhe të pikës 1 të nenit 10 të ligjit nr.9l80, datë 5.2.2004 “Për statistikat zyrtare”, me propozimin e Kryeministrit, Këshilli i Ministrave 

VENDOSI:

1 Z.Bardhyl Çeku dhe z Kreshnik Spahiu, anëtarë të Këshillit të Statistikave, lirohen nga ky funksion.
2. Znj. Suzana Panariti dhe z. Dritan Shutina emërohen anëtarë të Këshillit të Statistikave. 
Ky vendim hyn në fuqi menjëherë. 

KRYEMINISTRI
Sali  Berisha







VENDIM 
Nr.335, datë 25.3.2008

PëR DHëNIE NDIHME FINANCIARE FAMILJEVE të VIKTIMAVE, të Shkaktuara NGA tragjedia  E DATëS 15 MARS 2008, Në FSHATIN GëRDEC, BASHKIA VORë 

Në mbështetje të nenit 100 të Kushtetutës, të nenit 32 të ligjit nr.8756, datë 26.3.2001 “Për emergjencat civile”, të neneve 21 e 27 të ligjit nr.8379, datë 29.7.1998 “Për hartimin dhe zbatimin e Buxhetit të Shtetit të Republikës së Shqipërisë”, të ndryshuar, dhe të nenit 11 të ligjit nr.9836, datë 26.11.2007 “Për Buxhetin e Shtetit të vitit 2008”, me propozimin e Ministrit të Brendshëm, Këshilli i Ministrave 

VENDOSI: 

1. Dhënien e një ndihme financiare familjeve të viktimave, që kanë humbur jetën në tragjedinë e datës 15.3.2008, si pasojë e aksidentit teknologjik në fshatin Gërdec, bashkia Vorë, në shumën 2 000 000 (dy milionë) lekë për çdo pjesëtar, që ka humbur jetën. 
2. Ministrisë së Brendshme, në buxhetin e miratuar për vitin 2008, t’i shtohet fondi prej 20 000 000 (njëzet milionë) lekësh, për përballimin e shpenzimeve, që rrjedhin nga zbatimi i këtij vendimi 
3 Ky fond të përballohet nga fondi rezervë i Këshillit të Ministrave. 
4. Ngarkohet Ministri i Financave dhe Ministri i Brendshëm për zbatimin e këtij vendimi. 
Ky vendim hyn në fuqi menjëherë. 

KRYEMINISTRI
Sali  Berisha


VENDIM 
Nr.340, datë 19.3.2008 

PëR një shtesë fondi në buxhetin e vitit 2008, MIRATUAR PëR MINISTRINë E SHëNDETëSISë për MBULIMIN E PJESSHëM të SHPENZIMEVE, për KURIMIN E Z. BAJRAM ALIAJ, Në GREqI 

Në mbështetje të nenit 100 të Kushtetutës, të neneve 21 e 27 të  ligjit 8379, datë 29.7.1998 “Për hartimin dhe zbatimin e Buxhetit të Shtetit të Republikës së Shqipërisë”, të ndryshuar, dhe të nenit 11 të ligjit nr.9836,  datë 26.11.2007 “Për Buxhetin e Shtetit të vitit 2008”, me propozimin e Ministrit të Shëndetësisë, Këshilli i Ministrave 

VENDOSI: 

1. Ministrisë së Shëndetësisë, në buxhetin e miratuar për vitin 2008, zëri “Shpenzime operative”, t’i shtohet fondi prej 4 000 000 ( katër milionë) lekësh, për mbulimin e pjesshëm të shpenzimeve, për kurimin e z.Bajram Aliaj në klinikën e përgjithshme të Iasos, në Greqi. 
2. Ky fond të përballohet nga fondi rezervë i Këshillit të Ministrave. 
3. Pagesa të bëhet pas paraqitjes së faturave origjinale. 
4. Ngarkohet Ministria e Shëndetësisë dhe Ministria e Financave për zbatimin e këtij vendimi. 
Ky vendim hyn në fuqi menjëherë. 

KRYEMINISTRI
Sali  Berisha


VENDIM 
Nr.342, datë 12.3.2008

PëR MIRATIMIN E STRATEGJISë KOMBëTARE PëR ZHViLLIM DHE INTEGRIM, 2007-2013 

Në mbështetje të nenit 100 të Kushtetutës, me propozimin e Kryeministrit,  Këshilli i Ministrave 

VENDOSI: 

Miratimin e strategjisë kombëtare për zhvillim dhe integrim, 2007-2013, sipas tekstit, që i bashkëlidhet këtij vendimi 
Ky vendim hyn në fuqi menjëherë. 

KRYEMINISTRI
Sali  Berisha


VENDIM 
Nr.343, datë 27.3.2008

PëR MIRATIMIN E BURIMEVE DHE të PROCEDURAVE të FINANCIMIT të DëMEVE PASURORE të SHKAKTUARA NGA AKSIDENTI TEKNOLOGJIK I GëRDECIT 

Në mbështetje të nenit 100 të Kushtetutës dhe të ligjit nr.9836, datë 26.11.2007 “Për Buxhetin e Shtetit të vitit 2008”, të ndryshuar, me propozimin e Ministrit të Financave, Këshilli i Ministrave 

VENDOSI: 

1. Financimi i dëmeve pasurore, të shkaktuara nga aksidenti teknologjik i Gërdecit, bëhet në përputhje me listën dhe vlerën përkatëse, të miratuara në vendimin nr.336, datë 24.3.2008 të Këshillit të Ministrave “Për miratimin e vlerës së dëmeve, të shkaktuara në objektet, pronë private, si rrjedhojë e aksidentit të ndodhur në Gërdec”. 
2. Burimet e financimit të dëmeve pasurore, sipas vendimit të sipërpërmendur, në vlerën 1 572 milionë lekë, janë, si më poshtë vijon:
a) Dhurimet e derdhura në llogaritë bankare, të hapura për këtë qëllim, në masën 150 000 000 (njëqind e pesëdhjetë milionë) lekë; 
b) Fondi rezervë i  Këshillit të Ministrave, në masën 800 000 000 (tetëqind milionë) lekë; 
c) Fondi i kontingjencës, në masën 622 000 000 (gjashtëqind e njëzet e dy milionë) lekë. 
Dhurimet, nëse rezultojnë mbi vlerën e mësipërme, të rimbursojnë fondin e kontingjencës. 
3. Financimi i dëmeve të përfituesve bëhet vetëm në llogaritë bankare, të hapura në emër të tyre, duke zbatuar procedurat e mëposhtme: 
a) Njësitë e qeverisjes vendore, në mbështetje të listave të miratuara me vendim të Këshillit të Ministrave, hartojnë listëpagesat përkatëse.
b) Listëpagesat përmbajnë: emrin, atësinë dhe mbiemrin e përfituesit, vlerën e dëmshpërblimit dhe referencat e llogarisë bankare. 
c) Njësitë e qeverisjes vendore depozitojnë në Ministrinë e Financave listëpagesat, zyrtarisht dhe në formë elektronike. 
ç) Ministria e Financave, në mbështetje të listëpagesave, të përmendura në shkronjën “b” të pikës 3 të këtij vendimi, urdhëron kryerjen e pagesës, nga llogaria e hapur për ketë qëllim në Bankën e Shqipërisë drejtpërdrejt në llogarinë bankare të përfituesve. 
4. Ngarkohet Ministria e Financave për zbatimin e këtij vendimi. 
Ky vendim hyn në fuqi menjëherë. 

KRYEMINISTRI
Sali  Berisha


VENDIM 
Nr.349, datë 27.3.2008

PëR NGRITJEN E KOMISIONIT PëRZGJEDHES (KP) të ANëTARëVE Të RINJ të AKADEMISë Së SHKENCAVE 

Në mbështetje të nenit 100 të Kushtetutës, të nenit 12 të ligjit nr.9853, datë 26.12.2007 “Për disa ndryshime dhe shtesa në ligjin nr.9655, datë 12.12.2006 “Për Akademinë e Shkencave të Republikës së Shqipërisë”, të neneve 21 e 27 të ligjit nr.8379, datë 29.7.1998 “Për hartimin dhe zbatimin e Buxhetit të Shtetit të Republikës së Shqipërisë”, të ndryshuar, dhe të nenit 11 të ligjit nr.9836, datë 26.11.2007 “Për Buxhetin e Shtetit të vitit 2008”, të ndryshuar, me propozimin e Kryeministrit, Këshilli i Ministrave 

VENDOSI: 

1. Ngritjen e komisionit përzgjedhës të anëtarëve të rinj të Akademisë së Shkencave, me këtë përbërje: 
a) Prof. dr. Gudar Beqiraj 			kryetar; 
b) Prof. dr. Dhimitër Haxhimihali 		anëtar; 
c) Prof. dr. Farudin Hoxha 			anëtar; 
ç) Prof. dr. Jani Thomai 			             anëtar; 
d) Prof. dr. Francesko Altimari 		             anëtar; 
dh) Prof dr Azedine Beschaouch 		anëtar; 
e) Prof. dr. Franz Hofmann 			anëtar; 
e) Prof. dr. Walter Hoflechner 			anëtar; 
f) Prof. dr. Sandro De Maria 			anëtar. 
2. Akademisë së Shkencave, në buxhetin e miratuar për vitin 2008, t’i shtohet fondi prej 1 500 000 (një milion e pesëqind mijë) lekësh, për përballimin e shpenzimeve të udhëtimit e të qëndrimit të shkencëtarëve të huaj, anëtarë të komisionit përzgjedhës. 
3. Ky fond të përballohet nga fondi rezervë i Këshillit të Ministrave. 
4. Ngarkohen Ministria e Financave dhe Akademia e Shkencave për zbatimin e këtij vendimi. 
Ky vendim hyn në fuqi menjëherë. 

KRYEMINISTRI
Sali  Berisha


VENDIM 
Nr.354, datë 27.3.2008 

PëR MIRATIMIN E MARRëVESHJES, NDëRMJET KëSHILLIT të MINISTRAVE të REPUBLIKëS Së ShqIPëRISë DHE QEVERISë së SHTETIT të KUVAJTIT, për NXITJEN DHE MBROJTJEN E NDëRSJELLë të INVESTIMEVE 

Në mbështetje të nenit 100 të Kushtetutës dhe të neneve 17 e 23 të ligjit nr.8371, datë 9.7.1998 “Për lidhjen e traktateve dhe marrëveshjeve ndërkombëtare”, me propozimin e Ministrit të Punëve të Jashtme, Këshilli i Ministrave 

VENDOSI: 

Miratimin e marrëveshjes, ndërmjet Këshillit të Ministrave të Republikës së Shqipërisë dhe qeverisë së shtetit të Kuvajtit, për nxitjen dhe mbrojtjen e ndërsjellë të investimeve. 
Ky vendim hyn në fuqi menjëherë. 

KRYEMINISTRI
Sali Berisha


Vendim 
Nr.355, datë 27.3.2008

Për miratimin e marrëveshjes, ndërmjet këshillit të Ministrave të republikës së shqipërisë dhe qeverisë së shtetit të kuvajtit, për bashkëpunimin ekonomik e teknik

Në mbështetje të nenit 100 të Kushtetutës dhe të neneve 17 e 23 të ligjit nr.8371, datë 9.7.1998 “Për lidhjen e traktateve dhe marrëveshjeve ndërkombëtare”, me propozimin e Ministrit të Punëve të Jashtme, Këshilli i Ministrave 

Vendosi:

Miratimin e marrëveshjes, ndërmjet Këshillit të Ministrave të Republikës së Shqipërisë dhe qeverisë së shtetit të Kuvajtit, për bashkëpunimin ekonomik e teknik.
Ky vendim hyn në fuqi menjëherë.

KRYEMINISTRI
Sali  Berisha
VENDIM 
Nr.390, datë 8.4.2008

PËR NJË NDRYSHIM NË VENDIMIN NR. 277, DATË 18.3.2008 TË KËSHILLIT TË MINISTRAVE “PËR DHËNIE NDIHME FINANCIARE FAMILJEVE TË VIKTIMAVE, TË SHKAKTUARA NGA TRAGJEDIA E DATËS 15 MARS 2008, NË FSHATIN GËRDEC, BASHKIA VORË”
 
Në mbështetje të nenit 100 të Kushtetutës, të nenit 32 të ligjit nr.8756, datë 26.3.2001 “Për emergjencat civile”, të neneve 21 e 27 të ligjit nr.8379, datë 29.7.1998 “Për hartimin dhe zbatimin e Buxhetit të Shtetit të Republikës së Shqipërisë”, të ndryshuar, dhe të nenit 11 të ligjit nr.9836, datë 26.11.2007 “Për Buxhetin e Shtetit të vitit 2008”, me propozimin e Ministrit të Brendshëm, Këshilli i Ministrave
 
VENDOSI:
 
Në pikën 2 të vendimit nr.277, datë 18.3.2008 të Këshillit të Ministrave, shifra “20 000 000 (njëzet milionë) lekë” zëvendësohet me “28 000 000 (njëzet e tetë milionë) lekë”.
Ky vendim hyn në fuqi menjëherë.

 KRYEMINISTRI
Sali  Berisha


VENDIM 
Nr.393, datë 11.4.2008 

PëR një NDRYSHIM Në VENDIMIN NR.348, datë 1.4.2008 të KëSHILLIT MiMINISTRaVE “për DHëNIE NDIHME të MENJëHERSHME FINANCIARE PUNëTORëVE të FABRIKëS Së ÇMONTIMIT të MUNICIONEvE Në GëRDEC BASHKIA VORë, të CILëT KANë NdëRPRERë PUNëN për SHKAK të AKSIDENTIT TEKNOLOGJIK, të DATëS 15 MARS 2008” 

Në mbështetje të nenit 100 të Kushtetutës, të nenit 32 të ligjit nr.8756, datë 26.3.2001 “Për emergjencat civile”, të neneve 21 e 27 të ligjit nr.8379, datë 29.7.1998 “Për hartimin dhe zbatimin e Buxhetit të Shtetit të Republikës së Shqipërisë”, të ndryshuar, dhe të nenit 11 të ligjit nr.9836, datë 26.11.2007 “Për Buxhetin e Shtetit të vitit 2008”, të ndryshuar, me propozimin e Ministrit të Brendshëm, Këshilli i Ministrave 

VENDOSI 

Pika 1 e vendimit nr.348, datë 1.4.2008 të Këshillit të Ministrave, ndryshohet, si më poshtë vijon. 
“1. Dhënien e një ndihme të menjëhershme financiare, në masën 50 000 (pesëdhjetë mijë) lekë, për çdo punëtor, i cili më 15 mars 2008, datë kur ndodhi aksidenti teknologjik, ka qenë i pranishëm në fabrikën e çmontimit të municioneve, në Gërdec.”.
Ky vendim  hyn në fuqi menjëherë.

KRYEMINISTRI
Sali  Berisha
VENDIM 
Nr.400, datë 8.4.2008

PËR KALIMIN NË PËRGJEGJËSI ADMINISTRIMI TË MINISTRISË SË DREJTËSISË, TË PRONËS SË PALUAJTSHME TOKË/ARË NR.18, NË ZONËN KADASTRALE 3 205, K-34-75 (32C), NË FSHATIN RRANXA, KOMUNA BUSHAT, DHE PËR NJË NDRYSHIM NË VENDIMIN NR.68, DATË 28.1.2008 TË KËSHILLIT TË MINISTRAVE “PËR MIRATIMIN E LISTËS PËRFUNDIMTARE TË PRONAVE TË PALUAJTSHME PUBLIKE, SHTETËRORE, QË TRANSFEROHEN, NË PRONËSI OSE NË PËRDORIM, TË KOMUNËS BUSHAT, TË QARKUT TË SHKODRËS”
 
Në mbështetje të nenit 100 të Kushtetutës dhe të neneve 13 e 15 të  ligjit nr.8743, datë 22.2.2001 “Për pronat e paluajtshme të shtetit”, të ndryshuar, me propozimin e Ministrit të Drejtësisë dhe të Ministrit të Brendshëm, Këshilli i Ministrave

VENDOSI:
 
1. Kalimin në përgjegjësi administrimi të Ministrisë së Drejtësisë, të pronës së paluajtshme, tokë/arë, nr.18, në zonën  kadastrale 3 205,   K-34-75 (32C), në fshatin Rranxha, komuna Bushat, me sipërfaqe 8.24 ha.
2. Komunës Bushat i hiqet e drejta e përdorimit për pasurinë tokë arë, të përcaktuar në pikën 1, të këtij vendimi.
3. Në listën e inventarit të pronave të paluajtshme, që i bashkëlidhet vendimit nr.68, datë 28.1.2008 të Këshillit të Ministrave “Për miratimin e listës përfundimtare të pronave të paluajtshme publike shtetërore, që i transferohen, në pronësi ose në përdorim, komunës Bushat, të qarkut të Shkodrës”, hiqet ajo pjesë e pasurisë, që me këtë vendim, i kalon në përgjegjësi administrimi Ministrisë së Drejtësisë.
4. Ngarkohen Ministri i Drejtësisë, Ministri i Brendshëm dhe kryeregjistruesi i Pasurive të Paluajtshme të Republikës së Shqipërisë për zbatimin e këtij vendimi.
Ky vendim hyn në fuqi menjëherë.

KRYEMINISTRI
Sali  Berisha

VENDIM 
Nr.437, datë 8.4.2008

PËR ANËTARËSIMIN E KËSHILLIT TË MINISTRAVE TË REPUBLIKËS SË SHQIPËRISË NË DEKLARATËN “DEKADA E ROMËVE”
 
Në mbështetje të nenit 100 të Kushtetutës dhe të neneve 7 e 17 të ligjit nr.8371, datë 9.7.1998 “Për lidhjen e traktateve dhe marrëveshjeve ndërkombëtare”, me propozimin e Ministrit të Punëve të Jashtme dhe të Ministrit të Punës, Çështjeve Sociale dhe Shanseve të Barabarta, Këshilli i Ministrave

VENDOSI:
 
1. Anëtarësimin e Këshillit të Ministrave të Republikës së Shqipërisë në deklaratën “Dekada e romëve”.
2. Ministria e Punës, Çështjeve Sociale dhe Shanseve të Barabarta, brenda një jave nga hyrja në fuqi e këtij vendimi, të përgatisë planin kombëtar të veprimit, për zbatimin e deklaratës “Dekada e romëve”.
3. Ngarkohet sektori і monitorimit të zbatimit të strategjisë kombëtare “Për  përmirësimin e kushteve të jetesës së minoritetit rom”, pranë Ministrisë së Punës, Çështjeve Sociale dhe Shanseve të Barabarta, për monitorimin e planit kombëtar të veprimit, për zbatimin e deklaratës “Dekada e romëve”.
4. Kontributi fillestar prej 20 000 eurosh, që është vetëm për anëtarësimin në këtë nismë, të përballohet nga fondet e Ministrisë së Punës, Çështjeve Sociale dhe Shanseve të Barabarta.
5. Ngarkohet Ministria e Punëve të Jashtme të verë në dijeni, në rrugë diplomatike, presidencën hungareze, për anëtarësimin e Këshillit të Ministrave të Republikës së Shqipërisë në deklaratën “Dekada e romëve”.
Ky vendim hyn në fuqi menjëherë.
 
KRYEMINISTRI
Sali  Berisha

